Masa rotundă “The Digital and the Diplomacy: Contemporary Trends, Challenges and Opportunities for Digital Diplomacy, Global Digital Cooperation & The IT Sector”, organizată de Centrul pentru Studii de Dezvoltare și Cooperare Internațională al UB

Vineri, 16 iunie 2023, Centrul pentru Studii de Dezvoltare și Cooperare Internațională (IDC) al Facultății de Științe Politice a Universității din București a organizat masa rotundă The Digital and the Diplomacy: Contemporary Trends, Challenges and Opportunities for Digital Diplomacy, Global Digital Cooperation & The IT Sector, eveniment găzduit de Institutul Diplomatic Român și creat în cadrul proiectului Erasmus+ Digital Diplomacy: Building the Common Future with Technology, la care Universitatea din București este parteneră.
Aducând împreună aproape o sută de diplomați de carieră din Ministerul Afacerilor Externe, reprezentanți ai sectorului IT și ai societății civile, precum și studenți și profesori de la mai multe universități europene, evenimentul i-a avut ca principali vorbitori pe prof. univ. dr. Corneliu Bjola, profesor de studii diplomatice la Universitatea din Oxford și pe Mihai Matei, președinte al Asociației Patronale a Industriei de Software și Servicii din România (ANIS) și co-fondator Geeks for Democracy.
În cadrul acestui eveniment a fost lansat volumul The Oxford Handbook of Digital Diplomacy, coordonat de Corneliu Bjola și Ilan Manor, care va apărea în toamna acestui an la Oxford University Press. Acest volum include și contribuția unui cadru didactic al Universității din București, conf. univ. dr. Luciana Alexandra Ghica, ce a moderat dezbaterile.
Din partea organizatorilor proiectului, o scurtă alocuțiune a fost oferită de conf. univ. dr. Özgün Erler Bayır. cadru didactic la Universitatea din Istanbul, coordonator al consorțiului DD-Tech.
Prof. univ. Corneliu Bjola a putut participa la acest eveniment cu sprijinul Institutul de Cercetare al Universităţii din București (ICUB).
Mai multe detalii despre conținutul dezbaterilor pot fi consultate aici.
